In die bos – toortsie.com
Junie 23, 2017 Junie 23, 2017 ~ Toortsie
Wat maak Kaapse boertjies as hulle vir ‘n dag in Pretoria moet vertoef?
Eetplekke? Ons is al moedeloos geëet!
Winkelsentrums? Asseblief tog nie!
Ons gasheer stel die Dinokeng Wildreservaat voor.
Skielik raak ‘n dag waarna effens opgesien is, ‘n avontuur.
Ons ry daar in die bosveld, weg van die stad se verkeer, op nou tweespoorpaadjies en vergeet sommer net alles, leef in die oomblik en geniet die skepping van God.
Daar is baie wild te sien, in pragtige kondisie. Hulle sê daar is olifante en renosters en ander grootwild te sien, ons was seker ‘n bietjie te kort daar, maar ons sien rooibokke, blesbokke, blouwildebeeste, sebras, rooi hartebeeste, meerkatte, koedoes en voëls.
Ons was nie so lank daar nie, maar dis beslis ‘n daguitstappie werd, selfs ‘n naweekstappie.
Komaan Pretorianers, dis nie so ver uit die stad nie. Kom leer julle kinders om weer met die natuur in aanraking te kom. Dis baie goedkoper en meer bevredigend as ‘n dag in die winkelsentrum. Ná so ‘n dag voel jy gevoed, verfris en jou batterye gelaai. Moet nou net nie weer almal op dieselfde dag wil gaan nie!
Posted in Reis-ervarings	Dinokeng Game ReservePretoriaThings to do in Pretoria
Next ›‘n Onwillige Gas
16 thoughts on “In die bos”
Junie 23, 2017 om 3:41 nm
Junie 23, 2017 om 3:56 nm
Baie mooi. Ek verwonder my aan die kleur van die wintergrasse.
Junie 23, 2017 om 4:18 nm
Dis mooi. Ek sou dit grag in die somer wou sien.
Junie 23, 2017 om 6:32 nm
Weet nie of ons al daar was nie. Was al ‘n paar plekke hier rond. Ek voel dieselfde oor winkelsentrums…. “tanks but no tanks” soos my kleinseun gesê het toe hy klein was.
Junie 23, 2017 om 10:28 nm
Ek dink ons het vanaand geëet waar ek en jy en meisiekind mekaar ontmoet het.
Junie 24, 2017 om 9:11 vm
Ek hou baie van daardie eetplek!!! Hoop julle het lekker geeët. Goed koud vandag hier by ons nê…. party mense het mos die koue saamgebring 😦
Junie 24, 2017 om 9:37 vm
Tyd vir teruggaan. Die reën het onsgevolg en ons het dit sooo nodig by die huis.
Ek sal beslis kom kyk wat sê die inwoners
Junie 23, 2017 om 8:23 nm
In Savanna…In Savanna the lion sleeps nothing! 🙂 Amazing animals!
Junie 23, 2017 om 10:34 nm
Mooiste kameelperd fotos, Toortsie!!!
Junie 23, 2017 om 10:45 nm
Dankie jong! Ek is geen fotograaf. Xx
Junie 24, 2017 om 4:55 vm
Ons was Desember vir n naweek in Dinokeng – ons eerste besoek, en dit het al ons verwagtinge oortref! Nou het jy my behoorlik lus gemaak om weer daar te gaan kuier, Toortsie!
Junie 24, 2017 om 7:03 vm
Ek us bly. Dit was regtig die moeite werd.
Junie 24, 2017 om 5:00 nm
Ek haat winkelsentrums…
Junie 25, 2017 om 7:41 vm
Winkelsentrums is soms nodig. Net soms! 😁
Junie 25, 2017 om 11:48 vm
Seker maar dit maak nie dat ek meer van hulle hou nie. Dit is dalk wel gerieflik.